open-index/open-wikipedia-markdown huggingface dataset:
האליפסה

**האליפסה** (באנגלית: **The Ellipse**) היא פארק הממוקם דרומית לבית הלבן, מגורי נשיא ארצות הברית, בוושינגטון, בירת ארצות הברית. שטח הפארק 210,000 מ"ר ושמו הרשמי הוא "**פארק הנשיא - דרום**" (President's Park South). הפארק מהווה חלק מפארק הנשיא.

## היסטוריה
בשנת 1791 תוכנן הפארק כחלק מתוכניתו של פייר שארל ל'אנפן לאזור הבית הלבן. אזור הפארק כונה בשם "המגרש הלבן" ("the White Lot") בשל הגדר הלבנה שהקיפה אותו.

במהלך מלחמת האזרחים האמריקנית שטחי הפארק, והשטחים סביב אנדרטת וושינגטון שניצבה אז בלתי גמורה מדרום לו, שימשו כאורוות לסוסים וחמורים, וכן כאזורי אוהלים לצבא מדינות האיחוד.

בשנת 1860 שימש שטח הפארק כמגרש עבור קבוצת הבייסבול של וושינגטון.

בשנת 1867 החלה בניית הפארק, והוא עוצב בשנת 1879 וננטעו בו העצים המצויים סביבו כיום.

בשנת 1890 התיר קונגרס ארצות הברית לקיים בפארק אירועים שונים, ובהם אירועים דתיים.

בערב חג המולד בשנת 1923 הדליק נשיא ארצות הברית קלווין קולידג' את "עץ חג המולד הלאומי של ארצות הברית" והחל מסורת של הדלקת העץ הלאומי. בין השנים 1924 ו-1953 הודלק עץ חג המולד באתרים שונים ברחבי העיר וושינגטון, ובהם מספר פעמים על מדשאות הבית הלבן.

ב-10 באוגוסט 1933 הועבר הפארק לשירות הפארקים הלאומיים של ארצות הברית.
ממוזער|משחקי גלגול ביצים בפארק, בשנת 1929. ברקע ניתן לראות את הבית הלבן.

בשנת 1942, במהלך מלחמת העולם השנייה, התיר שירות הפארקים הקמת מגורי חיילים בשטחי הפארק בשל מצב החירום. משכנות חיילים אלה, שכונו "קסרקטין הבית הלבן" ("White House Barracks") נהרסו בשנת 1954.

במאי 1994 נפתח בפארק מרכז מבקרים (The Ellipse Visitor Pavilion) המשמש לחלוקת כרטיסים לאירועים, כגון משחק גלגול הביצים של חג הפסחא, וכן סיורים בגני הבית הלבן. מרכז המבקרים כולל מרכז מידע למבקרים, שירותים, ומתקני עזרה ראשונה.

משטרת הפארקים של ארצות הברית מבצעת אכיפה בתחומה של האליפסה.

## אנדרטאות המצויות בפארק
ממוזער|אנדרטת הבארון פון שטובן, מעשה ידי אלברט ג'אגרס
בפארק מספר אנדרטאות, ובהן אנדרטת הצופים של ארצות הברית וכן מתקיים בו אירועים שונים, ובהם הדלקת עץ חג המולד הלאומי, והדלקת החנוכייה הלאומית של ארצות הברית. בפארק נערכים טקסי הסיום של בוגרי אוניברסיטת ג'ורג' וושינגטון ואירוע גלגול ביצי הפסחא של הבית הלבן.

## קישורים חיצוניים

* תיאור האליפסה, וההיסטוריה של האליפסה

קטגוריה:וושינגטון די. סי.: פארקים
קטגוריה:הבית הלבן
תניא רבתי

**תניא** או **תניא רבתי**, הוא ספר הלכה שנכתב בתקופת הראשונים באיטליה על ידי רבי יחיאל בן יקותיאל הרופא.

שם הספר נקבע בפי העם בשל המילה הראשונה בספר, הפותח בציטוט ברייתא: "**תניא** היה רבי מאיר אומר...".

## זהות מחבר הספר
הספר נדפס לראשונה בשנת ה'רע"ד ללא ציון שם המחבר. אך כיום הספר מיוחס בוודאות לרבי יחיאל ב"ר יקותיאל ב"ר בנימין ב"ר יחיאל הרופא ממשפחת הענוים. זיהוי זה נעשה על פי מה שנמצא כתוב בגוף הספר באחת ההלכות: .

כאמור, הספר שנדפס בעילום שם, יוחס בעבר בשוגג למחברים אחרים: כך למשל בעמוד השער של מהדורת הספר שנדפסה בזאלקווא ובסדילקאב יוחס הספר ל"רבי יחיאל אחי רבי יעקב בעל הטורים", וכך גם נזכר בספר "מגן גבורים".
[טקסט=יחיאל בן |ממוזער|שער הספר משנת [תרנ"א, לפיו מחבר הספר הוא רבי יחיאל אחיו של רבי יעקב בעל הטורים.]]
אחרים ייחסו את כתיבת הספר לרב ישעיה בר אבא מרי, שחי בתקופת הריב"ש ובספר צמח דוד ייחס את הספר לרבי יהודה ב"ר בנימין מחכמי איטליה.

## תוכן ומהות הספר
תוכן הספר הוא דינים ומנהגים לכל השנה, מחולקים למאה סימנים. יש מהחוקרים הסבורים כי רבים מהדינים בספר הם קיצור של הספר שבלי הלקט שחיבר צדקיה בן אברהם הרופא. לדעת הרב ישראל בראון, עורך מהדורת תניא רבתי בהוצאת מוסד הרב קוק, 'תניא רבתי' אינו קיצור של שבלי הלקט, אלא ששני הספרים נכתבו על ידי שני תלמידים שלמדו בבית מדרשו של הריבב"ן, ושניהם ציטטו את הריבב"ן, ולכן קטעים רבים בספרים חופפים.

## קישורים חיצוניים
* 
* 

### מהדורות של הספר
* 
* 
* 
* 
* 
* 
* 

## הערות שוליים

קטגוריה:ספרי הלכה: ראשונים
אליפסה (פירושונים)

**אֵלִיפְּסָה** היא צורה דו–ממדית עגולה ומוארכת (ראו הגדרה מתמטית להלן). דבר מה שצורתו אליפסה נקרא **אֵלִיפְּטִי** (גם "סְגַלְגַּל") ובנקבה **אֵלִיפְּטִית** ("סְגַלְגַּלָּה").
מחכים לגופמן

**מחכים לגופמן** (באנגלית: **Waiting for Guffman**) הוא סרט קומדיה מוקומנטרי שנכתב ובוים על ידי כריסטופר גסט ויצא לאקרנים בשנת 1997. בנוסף לגסט, צוות השחקנים כולל גם את קתרין אוהרה, יוג'ין לוי, פרד ווילארד ופארקר פוזי.

שם הסרט הוא אזכור למחזה מאת סמואל בקט, *[[מחכים לגודו]]*. כמו בסרטים מוקונטריים אחרים בכיכובו של גסט, כגון ספיינל טאפ, רוב הדיאלוג מאולתר. בגלל שעלילת הסרט היא על הפקת מחזמר, הוא כולל גם כמה וכמה קטעים מוזיקליים מקוריים.

## עלילה
בעיירה הקטנה והבדיונית בליין שבמדינת מיזורי, קומץ של תושבים הזויים נמצאים בתהליכי הפקה של מחזמר בתיאטרון הקהילתי בהנהגתו של הבמאי המוחצן, קורקי סיינט קלייר (כריסטופר גסט). המחזמר, אשר מתאר את ההיסטוריה של העיירה, נקרא "אדום, לבן ובליין" (Red, White and Blaine), אמור לעלות כחלק מחגיגות 150 שנות קיומה של העיירה.

המלוהקים הראשיים במחזמר הם רון ושילה אלברטסון (קתרין אוהרה ופרד ווילארד), זוג סוכני נסיעות ושחקנים חובבניים; ליבי מיי בראון (פארקר פוזי), עובדת בסניף מקומי של מסעדת דיירי קווין; קליפורד וולי (לואיס ארקט), תושב ותיק של העיירה בליין, ומפחלץ חיות בדימוס אשר משמש כקריין של המחזמר; ג'וני סאבאג' (מאט קיסלאר), מכונאי רכב חתיך ושכחן, שעבורו מוכן קורקי לעשות הכל כדי שישתתף במחזמר; ודוקטור אלן פרל (יוג'ין לוי), רופא שיניים, "מרובע" באופן טראגי, הנחוש לגלות את הבדרן החבוי בו. מורה התיכון, לויד מילר (בוב בלבן), הוא המנהל המוזיקלי המתוסכל של המחזמר.

קורקי ניצל את קשריו מעברו, במחזות שהוצגו אוף-ברודוויי, כדי להזמין את מורט גופמן, מפיק בברודוויי, כדי לכתוב ביקורת על המחזמר "אדום, לבן ובליין". קורקי מוביל את צוות השחקנים לחשוב שביקורת טובה של גופמן יכולה להוביל לכך שהמחזמר יגיע עד לתיאטראות ברודוויי.

## דמויות

## פרסים ומועמדויות

## קישורים חיצוניים

## הערות שוליים

קטגוריה:מוקומנטריה
קטגוריה:סרטים מוקומנטריים
קטגוריה:סרטי קומדיה אמריקאיים משנת 1997
פטר קורץ

**פטר קורץ** (בגרמנית: **Peter Kurz**; נולד ב-6 בנובמבר 1962) הוא פוליטיקאי ומשפטן גרמני. מכהן מ-2007 כראש עיריית מנהיים.

למד משפטים באוניברסיטאות היידלברג ומנהיים וקיבל את תואר הדוקטור שלו ב-1995 לאחר התמחות כשופט בבית דין לעניינים מנהליים.

קורץ, חבר המפלגה הסוציאל-דמוקרטית של גרמניה (SPD, אס-פה-דה), שימש כחבר ההנהלה האזורית של המפלגה בבאדן-וירטמברג בין השנים 1995-2005. ב-17 ביוני 2007 נבחר כיורשו של ראש עיריית מנהיים, גרהרד וידר (אף הוא חבר ה-SPD).

קורץ נשוי ואב לשני ילדים.

## קישורים חיצוניים

קטגוריה:ראשי עיריות בגרמניה
קטגוריה:פוליטיקאים גרמנים
קטגוריה:משפטנים גרמנים
קטגוריה:חברי המפלגה הסוציאל-דמוקרטית של גרמניה
קטגוריה:מנהיים
קטגוריה:גרמנים שנולדו ב-1962
ססקיה ריבס

**ססקיה ריבס** (באנגלית: **Saskia Reeves**; נולדה ב-16 באוגוסט 1961) היא שחקנית אנגלייה. ידועה בעיקר מהופעותיה בסרטים "Close My Eyes" מ-1991 ו- מ-1995, ומהמיני-סדרה "Frank Herbert's Dune". היא עבדה עם הבמאים מייק לי, סטיבן פוליאקוף, מייקל וינטרבוטום וניקולס הייטנר.

## ביוגרפיה
ריבס נולדה בלונדון לאם הולנדית ואב אנגלי. היא למדה בבית ספר גילדהול למוזיקה ודרמה שבלונדון.
בתחילת הקריירה שלה הופיעה בתיאטרון בובות וברביו סאטירי בתיאטרון הקהילתי של קובנט גרדן.

בטלוויזיה השתתפה ריבס בסדרות "ספוקס", "The Commander", "לות'ר" ובסדרה הרפואית "Bodies". בתיאטרון שיחקה בתיאטראות בלונדון "התיאטרון המלכותי הלאומי" וב"תיאטרון רויאל קורט" כמו גם בסיורי הופעות בינלאומיים. בנוסף לקריירת המשחק, קולה של ריבס משמש לפרסומות קריינות וקריאת ספרי שמע.

ב-2008 כיכבה ריבס בהפקה מחודשת של "English Touring Theatre" למחזה "Hello and Goodbye" מאת המחזאי את'ול פיוגארד שהועלה בתיאטרון "טרפלגר סטודיוס" בלונדון. ב-2010 גילמה את אן דרווין, אשתו של ג'ון דרווין, בדרמה "Canoe Man" על פי פרשת היעלמותו של ג'ון דרווין  לצידו של ברנרד היל.

ב-2011 גילמה ריבס את אם המשפחה, אנה ברנגוון, בעיבוד לרומנים של ד. ה. לורנס "הקשת בענן" ו"נשים אוהבות" ששודר ב-BBC4.

ב-2010 שיחקה ריבס בסדרה המשטרתית "לות'ר" בכיכובו של אידריס אלבה.
ב-2015 השתתפה בסדרה "וולף הול" בתפקיד ג'והנה ויליאמסון.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:בריטיות שנולדו ב-1961
קטגוריה:בריטים שנולדו ב-1961
סוסלן ג'אנאייב

**סוסלן טוטראזוביץ' ג'אנאייב** (ברוסית: **Сосла́н Тотра́зович Джана́ев**) הוא כדורגלן לשעבר רוסי ששיחק בעמדת השוער. 

סוסלן נולד ב-13 במרץ 1987 באורדז'וניקידזה שברוסיה הסובייטית 

## קריירת מועדוניי כדורגל
סוסלן טוטראזוביץ' ג'אנאייב החל לשחק כדורגל באקדמיה של ספרטק ולדיקווקז. 

ב-1996 עבר למוסקבה והצטרף לבית הספר לספורט של צסק"א מוסקבה, בה הוא לא הצליח לקבל מקום בהרכב הקבוצה הבוגרת, כאשר השתתף רק ב-6 משחקי קבוצת הנוער וספג 6 שערים.

ב-2007 עבר לקאמאז שם שיחק על בסיס קבוע: בליגה הלאומית – 28 משחקים עם 17 ספיגות, בגביע – 2 משחקים ו-3 ספיגות.

ב-2008 עבר לספרטק מוסקבה שם ערך את הופעת הבכורה שלו ב-6 באוגוסט במשחק גביע נגד דינמו בריאנסק. לרוב שיחק בקבוצת הנוער: 18 הופעות - 17 ספיגות שערים, היו לו רק שתי הופעות בקבוצה הבוגרת, איתה לקח את אליפות רוסיה. 

בעונת 2009 ערך את הופעת הבכורה שלו במדי הקבוצה הראשונה, ב-18 באפריל במשחק ליגה מול טרק גרוזני ולא ספג אף שער. לאחר מכן שימש כשוער הראשון של הקבוצה לאחר שהחליף את סטיפה פלטיקוסה. ב-7 בנובמבר ספרטק, אשר נלחמה על האליפות הפסידה לקריליה סובייטוב כתוצאה מטעות של ג'אנאייב. במשחק הבא מול צסק"א סוסלן שוב ביצע את אותה טעות גורלית, כאשר ניסה לתפוס את הכדור והדף אותו אל תוך השער, גם אז ספרטק הפסידה. אחרי המשחק ג'אנאייב ביקש סליחה מחבריו לקבוצה ומהאוהדים. כתוצאה מ-2 טעויותיו הואשם בכך, שלא ניצח את פלטיקוסה בתחרות על מקום בהרכב, אלא זכה בו בגלל חוק הגבלת הזרים. 

במחזור השני של עונת 2010 מול זניט סנקט פטרבורג, ג'אנאייב נבחר לשחקן המפגש לאחר מספר הצלות טובות. ב-4 באפריל במשחק מול טום טומסק, סוסלן ביצע טעות שבגללה היריבה זכתה בכדור עונשין מ-11 מטרים והמשחק נגמר 2:2. ב-10 במאי במשחק מול אלניה, ג'אנאייב ספג 5 שערים. ב-21 ביולי במשחק מול סיביר, לאחר שביצע טעות שהשפיעה על תוצאת המשחק הקודם, ג'אנאייב נשאר על הספסל ואת מקומו תפס סרגיי פסיאקוב.

ב-27 באוגוסט ג'אנאייב עבר לטרק תמורת הגעת השוער אנדריי דיקאן לספרטק. הוא היה מושאל לטרק במשך שנתיים וחצי. ב-23 באוקטובר הוא ערך את הופעת הבכורה שלו בטרק במשחק נגד סאטורן ראמנסקו שנגמר בניצחון 0:1.

ב-20 בדצמבר 2012 הושאל לאלניה עם אופציה לרכישה. ב-2 בספטמבר 2013 חזר לספרטק.

בחורף 2014 עזב את ספרטק והחל להתאמן ברוסטוב, ב-2 ביולי הוא חתם חוזה ל-3 שנים עם הצהובים-כחולים. את זמן הופעת הבכורה הוא רשם ב-24 בספטמבר 2014 בהפסד גביע 3:0 לסיזראן-2003. ב-18 ביולי 2015 ג'אנאייב הופיע לראשונה במדי רוסטוב במשחק ליגה מול טרק שנגמר 1:1.

## נבחרת לאומית
ב-25 בספטמבר 2009 קיבל זימון לנבחרת הבוגרת למשחקי מוקדמות המונדיאל מול גרמניה ואזרבייג'ן. כמו כן הוזמן למשחקים של הנבחרת השנייה והשתתף ב-3.

## תארים
;קבוצתיים
*  **ספרטק מוסקבה**
** מקום 2 בליגה הרוסית - 2009
*  **רוסטוב**
** מקום שני בליגת העל הרוסית: 2015/16

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:שוערי כדורגל רוסים
קטגוריה:כדורגלנים רוסים
קטגוריה:כדורגלני ספרטק מוסקבה
קטגוריה:כדורגלני אחמט גרוזני
קטגוריה:כדורגלני אלניה ולדיקווקז
קטגוריה:כדורגלני רוסטוב
קטגוריה:כדורגלני רובין קאזאן
קטגוריה:כדורגלני מיידז' לגניצה
קטגוריה:כדורגלני סוצ'י (2018)
קטגוריה:כדורגלני בלטיקה קלינינגרד
קטגוריה:כדורגלני נבחרת רוסיה
קטגוריה:כדורגלני קאמאז נאברז'ניה צ'לני
קטגוריה:רוסים שנולדו ב-1987
FKA Twigs

**טליה דברט ברנט** (באנגלית: **Tahliah Debrett Barnett**; נולדה ב-16 בינואר 1988) היא זמרת-יוצרת, רקדנית ושחקנית אנגלייה, הידועה בשם הבמה שלה **FKA twigs**.

## ביוגרפיה
ברנט נולדה בגלוסטרשייר שבאנגליה וגדלה שם. בגיל 17, לאחר שעברה ללונדון, עבדה ברנט כרקדנית. ברנט נכנסה לתעשיית המוזיקה לראשונה עם הוצאת המיני-אלבום הראשון שלה בשנת 2012, *EP1*, שהגיע למקום ה-11 במצעד אלבומי הדאנס/אלקטרוני. שנה לאחר מכן הוציאה את המיני-אלבום השני שלה, *EP2*, שהגיע למקום החמישי באותו המצעד.

ב-6 באוגוסט 2014 הוציאה את אלבום הבכורה שלה, *[[LP1]]*, שהגיע למקום ה-30 במצעד האלבומים של ארצות הברית בילבורד 200, וזכה לשבחים נרחבים ממבקרי המוזיקה, תוך שהוכתר לאלבום השנה על ידי מגזין טיים. באוגוסט 2015 הוציאה ברנט מיני אלבום בשם *M3LL155X*. המיני-אלבום זכה להצלחה במצעדי הבילבורד ונמכר בכ-7,000 עותקים סך הכל.

בנובמבר 2019, הוציאה הזמרת את אלבום האולפן השני שלה *[[Magdalene]]*, שהגיע למקום הראשון במצעד אלבומי הדאנס/אלקטרוני וזכה לביקורות חיוביות מצד המבקרים.

בסוף 2022, לוהקה ברנט לצד ביל סקושגורד לככב בסרט גיבורי העל "העורב" המבוסס על סדרת הקומיקס הגותית העורב. הסרט יצא ב-23 באוגוסט 2024.

בשנת 2026 שיחקה במותחן האימה הפסיכולוגי "יום האם" לצדה של אן האת'וויי. 

## חייה האישיים
בספטמבר 2014 התחילה לצאת עם השחקן והדוגמן רוברט פטינסון ובאפריל 2015 התארסו. שנה לאחר שהוכרז על האירוסין, פטינסון ביטל את האירוסים והזוג נפרד באוקטובר 2017. FKA Twigs יצאה עם השחקן אמריקאי שיה לה-באף מ-2018 עד 2019.

## דיסקוגרפיה
### אלבומי אולפן
* 2014: *[[LP1]]*
* 2019: *[[Magdalene]]*
* 2025: *[[Eusexua]]*
* 2025: *[[Eusexua Afterglow]]*

### מיני אלבומים
* 2012: *EP1*
* 2013: *EP2*
* 2015: *M3LL155X*

### מיקסטייפ
* 2022: *[[Caprisongs]]*

## קישורים חיצוניים

* 

* 

## הערות שוליים

קטגוריה:זמרות-יוצרות בריטיות
קטגוריה:רקדניות אנגליות
קטגוריה:שחקניות קולנוע וטלוויזיה אנגליות
קטגוריה:זוכי פרס המוזיקה של MTV אירופה
קטגוריה:בריטים שהופיעו ברשימת טיים 100 נקסט
קטגוריה:אנגליות שנולדו ב-1988
מיכאל מילר

**מיכאל מילר** (בגרמנית: **Michael Müller**; נולד ב-9 בדצמבר 1964) הוא פוליטיקאי גרמני המשמש כחבר בבונדסטאג וכיהן כראש עיריית ברלין במשך 7 שנים.

מילר, חבר המפלגה הסוציאל-דמוקרטית של גרמניה (SPD, אס-פה-דה) היה בעברו יושב ראש הסיעה בבית הנבחרים של ברלין ומילא מראשית העשור השני של המאה ה-21 תפקידי מפתח במנגנון העירוני של ברלין. מאז ה-11 בדצמבר 2014 עד דצמבר 2021 כיהן כראש עיריית ברלין.

ב-2017 הודיע מרכז שמעון ויזנטל כי הוא שוקל לכלול את מילר ברשימה השנתית של "עשרת האנטישמים והאנטי-ישראלים הנוראים ביותר", זאת על רקע אי-התגייסותו למאבק נגד תנועת BDS. בתגובה התייצבו ראשי הקהילה היהודית בגרמניה לצידו של מילר.

מילר ניהל יחד עם אביו בית דפוס קטן, הוא נשוי ואב לשניים.

## קישורים חיצוניים
* 

* קורות חייו באתר עיריית ברלין
* 

קטגוריה:ראשי עיריית ברלין
קטגוריה:חברי המפלגה הסוציאל-דמוקרטית של גרמניה
קטגוריה:חברי הבונדסראט
קטגוריה:גרמנים שנולדו ב-1964
דבי גיבסון

**דבורה אן "דבי" גיבסון** (באנגלית: **Deborah Ann "Debbie" Gibson**; נולדה ב־31 באוגוסט 1970) היא זמרת, שחקנית, כותבת שירים ומפיקה מוזיקלית אמריקאית.

## תחילת חייה
דבי גיבסון נולדה בברוקלין, ניו יורק, בת שלישית מתוך ארבעה ילדים לדיאן וג'וזף גיבסון, היא גדלה בפרבר לונג איילנד וקיבלה חינוך קתולי.

בגיל 5 היא החלה להופיע בתיאטרון קהילתי עם אחיותיה קארן, מישל ודניז, וביחד עם הבן דוד שלה היא כתבה את השיר הראשון שלה: "Make Sure You Know Your Classroom". בגיל שמונה היא שרה במקהלה של הילדים בבית האופרה "מטרופוליטן" בניו יורק והיא החלה לנגן בפסנתר וגיטרה.

## קריירה מוזיקלית
לאחר שנים של כתיבה והפקת החומרים משלה, גיבסון חתמה על חוזה להקלטת אלבום ראשון עם חברת התקליטים אטלנטיק רקורדס, האלבום יצא ב-1987 ונקרא: "***Out of the Blue***", האלבום זכה להצלחה גדולה באמריקה, בריטניה ויפן ומכר למעלה מ-5 מיליון עותקים בעולם כ-3 מיליון מהם בארצות הברית. לאלבום יצאו שישה סינגלים, הראשון: "Only In My Dreams", זכה להצלחה מפתיעה והגיע למקום רביעי במצעד ה"בילבורד הוט 100", השני: "Shake Your Love" שחזר את הצלחתו והגיע למקום רביעי במצעד, השלישי: "Out of the Blue" שיר הנושא של האלבום העפיל על הסינגלים שיצאו לפניו והגיע למקום שלישי במצעד וזכה לשבחים מהמבקרים על התוכן העמוק בשיר, הסינגל הרביעי והמצליח ביותר מהאלבום: "Foolish Beat" היה לשיר הראשון של גיבסון שהגיע למקום ראשון במצעד ובכך גיבסון הפכה לאמנית הצעירה ביותר (גיל 17) שכתבה, הפיקה וביצעה שיר שהגיע למקום ראשון במצעד על כך היא קיבלה פרס גינס באותה שנה, הסינגל החמישי: "Staying Together" זכה להצלחה בינונית והסינגל השישי: "Red Hot" לא שחזר את הצלחת הסינגלים הקודמים ולא נכנס למצעדים מובילים בעולם, הקליפים לשירים באלבום היו לפי הכוריאוגרפיה של פאולה עבדול.

באותה שנה גיבסון יצאה לסיבוב ההופעות העולמי הראשון שלה ושרה את ההמנון הלאומי באליפות העולם בבייסבול .

בשנת 1989 יצא האלבום השני של גיבסון שנקרא: ***"Electric Youth",*** האלבום היה לאלבום הראשון של גיבסון שהגיע למקום ראשון במצעד הבילבורד הוט 200 והוא זכה להצלחה פחותה מהאלבום הקודם ומכר 4 מיליון עותקים כ-2 מיליון מהם בארצות הברית. לאלבום יצאו 4 סינגלים, הראשון: "Lost in Your Eyes" הפך ללהיט מיידי והיה לשיר השני והאחרון של גיבסון שמגיע למקום ראשון במצעד הבילבורד הוט 100 ונשאר שם במשך שלושה שבועות רצופים, השיר היה לשיר המצליח ביותר של גיבסון ואחד השירים המצליחים של שנות ה-80, הסינגל השני: "Electric Youth" שיר הנושא של האלבום, הגיע למקום 11 במצעד ולמקום ראשון במצעד שירי הדאנס והיה לשיר הראשון שלה לעשות זאת, הסינגל השלישי: "No More Rhyme" לא זכה להצלחה גדולה והגיע למקום 17 במצעד והסינגל הרביעי והאחרון מהאלבום: "We Could Be Together" לא זכה להצלחה והגיע למקום 71 במצעד.

בשנת 2021 הוציאה את אלבומה, *[[The Body Remembers]]*.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
אאיצ'י D3A

**אָאִיצִ'י D3A** היה מפציץ הצלילה העיקרי בשירות הצי הקיסרי היפני שהמריא מנושאות מטוסים במלחמת העולם השנייה. המטוס לקח חלק ברוב פעילותיו המבצעיות של הצי הקיסרי, החל בהתקפה על פרל הארבור ועל בסיסים אמריקנים בפיליפינים. כינויו בקרב בעלות הברית היה **וַאל** (Val).

## תכנון ופיתוח
המטוס תוכנן על ידי חברת המטוסים אאיצ'י באמצע שנות ה-30 של המאה ה-20 כדי לספק את דרישת הצי הקיסרי היפני למפציץ צלילה חדש, שיוכל להמריא מנושאות מטוסים. אב טיפוס ראשון שנבנה כלל כנפיים אליפטיות, בהשראת הנקל 70 He, ומכיוון שמהירות הטיסה של המפציץ הייתה נמוכה, נעשה שימוש בכן נסע קבוע. כמו כן הורכב במטוס מנוע כוכבי בעל הספק של 710 כוחות סוס. אולם, לדגם היו בעיות ניווט בפניות ובעת צלילת הפצצה.

במטוס השני שנבנה הורכב מנוע חדש בהספק של 840 כוחות סוס, והזנב האנכי הוגדל כדי להוסיף יציבות. מוטת הכנפיים גדלה במקצת ובלמי צלילה חזקים יותר הותקנו. שיפורים אלה פתרו כמעט את כל הבעיות שהתעוררו במטוס הראשון, ואאיצ'י זכתה במכרז, אל מול נקג'ימה.

## היסטוריה מבצעית
בדצמבר 1939 הזמין הצי הקיסרי את המטוס, שזכה לכינוי **מפציץ נושאת מטוסים סוג 99 מודל 11**, ולפני כניסתו לשירות הוכנסו בו שיפורים נוספים: מנוע חדש בהספק 1,000 כוחות סוס, ושינויים במבנה הכנפיים שהביאו ליכולת תמרון טובה ביותר.

בשנת 1940 נכנס D3A לשירות על נושאות המטוסים אקאגי וקאגה, והחל בהתקפה על פרל הארבור, השתתף המפציץ בכל הקרבות המרכזיים בהם לחם הצי הקיסרי בעשרת החודשים הראשונים של הלחימה. ההצלחה הראשונה של ה-D3A הגיעה באפריל 1942, בפשיטה באוקיינוס ההודי, בה טיבעו המפציצים שתי סיירות כבדות בריטיות ואת נושאת המטוסים הרמס.

פעמים רבות תקפו מפציצי D3A את האויב בתאום עם מפציצי טורפדו מדגם נקג'ימה B5N "קייט", ויחד היו מסבים נזק רב לאוניות האויב, שפעמים רבות הביא לטיבוע האוניה. ביוני 1942 יצרה אאיצ'י דגם מתקדם של המפציץ, "דגם 22", שכלל מנוע חזק יותר בהספק של 1,300 כוחות סוס. מכיוון שהמנוע החזק פגע בטווח הטיסה של המפציץ, הוחלפו כל מכלי הדלק במכלים גדולים יותר, שאפשרו למפציץ להמריא מרבאול כדי להפציץ את גוודלקנל.

עם כניסתו של המפציץ יוקוסוקה D4Y לשירות, עברו כל ה-D3A לבסיסים יבשתיים, ולקחו חלק במערכה בפיליפינים. אולם, בשלב זה של הלחימה היו מפציצים אלה מיושנים, וספגו אבדות קשות, ובמהלך שנת 1945 שימשו בעיקר למשימות קמיקזה.

## קישורים חיצוניים


* Joao Paulo Julião Matsuura, combinedfleet.com - Aichi D3A


קטגוריה:ערכים שבהם תבנית בריטניקה אינה מתאימה
קטגוריה:מטוסי קרב מתוצרת יפן
קטגוריה:כלי טיס המשרתים בנושאת מטוסים
קטגוריה:מפציצים
קטגוריה:מטוסים במלחמת העולם השנייה
קטגוריה:מטוסים יפניים במלחמת העולם השנייה
ציר זמן של המהפכה התעשייתית

המהפכה התעשייתית הייתה תקופה היסטורית שכללה התפתחויות בתחומים רבים שהתרחשו בו זמנית.
להלן ציר זמן של התפתחות טכנולוגיות רבות, כגון מנוע הקיטור, רכבות, כלי רכב מונעים בידי קיטור וטכניקות ייצור.

## מנוע הקיטור
ב-1679, דני פפן המציא מכונה עם דגם עיצוב ("עיצוב פפן"), הפועל כסיר לחץ, על פי עקרונות הקיטור ובפועל נחשבת כמנוע הקיטור הראשון.
מרכז|ממוזער|120px|עיצוב פפן

ב-1690, לאחר מחקר משותף עם רוברט בויל, הציג דני פפן דגם למנוע הקיטור הראשון בעל היכולת לבצע עבודה, בשם מנוע אטמוספירי.
מרכז|ממוזער|55px|עיצוב מנוע האטמוספירי של פפן

ב-1712 פיתח תומאס ניוקומן, ביחד עם שותפו תומאס סייוורי, את מנוע הקיטור הראשון שעבד בקנה מידה תעשייתי ושימש לפינוי מים ממכרות פחם.
מרכז|ממוזער|140px|תרשים סכמטי של מנוע הקיטור האטמוספירי של ניוקומן

ב-1769 שיכלל ג'יימס ואט את המצאתו של ניוקמן ורשם עליה פטנט. הדגם הראשון התחיל לפעול ב-1774 ובשנת 1800 נמכרו כבר 500 מנועים מסוג זה. [מרכז|ממוזער|140px|[מנוע הקיטור של ואט]]

## אריגה וטוויה
ב-1764 פיתח ג'יימס הארגריבס את גלגל הטוויה בשם "גלגל ג'יני"  שמשמש למיכון ואריגה מהירה של כותנה.
מרכז|ממוזער|120px|מכונת הטוויה ג'יני

ב-1775 המציא סמואל קרומפטון את מכונת הטוויה האוטומטית שעבדה על כוח המים בשם "spinning mule".
מרכז|ממוזער|120px|spinning mule

ב-1793 פיתח אלי ויטני את המנפטה המודרנית, ששימשה להפרדת זרעי הכותנה מהפולימר של הצמח, מה שמוביל לפריחה של תעשיית הכותנה האמריקאית.
מרכז|ממוזער|140px|מנפטת הכותנה של אלי ויטני

## רכבות
ב-1822 נפתח קו הרכבת הראשון
"Hetton colliery railway" שתוכנן בידי ג'ורג' סטיבנסון ושימש את חברת הפחם "Hetton Coal Company" להובלת פחם אל העיירה הבריטית "Hetton-le-Hole".
מרכז|ממוזער|220px|קו הרכבת "Hetton colliery railway"

ב-1829 פיתח רוברט סטיבנסון בנו של ג'ורג' סטיבנסון, את רכבת הקיטור ה־rocket.
מרכז|ממוזער|220px|העתק של דגם ה־rocket שמשמש כאטרקציה תיירותית

ב-1830 נפתח קו הרכבת ממנצ'סטר לליברפול שתוכנן בידי ג'ורג' סטיבנסון ותופעל בידי רכבת ה־rocket של בנו רוברט סטיבנסון וחברת רוברט סטיבנסון .
מרכז|ממוזער|220px|חנוכת קו הרכבת החדש

## כלי תחבורה ממונעים
ב-1803 פיתח ריצ'רד טרוויטיק את כלי הרכב הממונע הראשון בשם כרכרת הקיטור הלונדונית.

מרכז|ממוזער|140px|כרכרת הקיטור הלונדונית

באותה שנה בדיוק (1803), פיתח ויליאם סימינגטון את סירת המנוע הראשונה בשם "שארלוט דאנדס", שמונעת בידי מנוע קיטור.
[מרכז|ממוזער|150px|ספינת "[שארלוט דאנדס (ספינת קיטור, 1801)|שארלוט דאנדס"]]

ב-1807 בנה רוברט פולטון את ספינת הקיטור הראשונה שזכתה להצלחה מסחרית בשם "*North River Steamboat"* ופעלה בעזרת מנוע הקיטור של ואט.
מרכז|ממוזער|120px|העתק מוקטן המוצג במוזיאון הדסון

## אחרים
ב-1781 נחנך גשר הברזל שמדגים את טכניקות הבנייה והעיצוב של מתכות שונות כולל ברזל שהשתכללו בעקבות תהליכי מיכון של המהפכה התעשייתית

מרכז|ממוזער|150px|גשר הברזל
ב-1823 מתחילות בארצות הברית עבודות הבנייה לכביש הראשון, ככביש אגרה .
מרכז|ממוזער|220px|עובדים שוברים אבנים לחתיכות קטנות

## הערות שוליים

*
קטגוריה:סוציולוגיה
קטגוריה:העת החדשה
תעשייתית
קטגוריה:חברה וטכנולוגיה: יחסי גומלין
קטגוריה:צירי זמן
אות מאבשלום

**אות מאבשלום** הוא רומן היסטורי שעלילתו נרקמה סביב סיפור חייו ומותו של אבשלום פיינברג ומנציח גם את זכרו של קרוב משפחתו  שנשא את שמו ונפצע בתאונת אימונים, פציעה שהביאה למותו כעבור שנים אחדות.

הספר שנכתב בידי נאוה מקמל-עתיר יצא לאור על ידי ידיעות ספרים בשנת 2009 וזכה להצלחה מסחרית רבה. מקמל-עתיר קיבלה את אות "ספר זהב" על מכירת 20,000 עותקים ממנו, שלושה חודשים בלבד מאז יצא הספר לאור. כעבור שלושה חודשים נוספים הגיעו מכירות הספר ל-40,000 עותקים והוא זכה לאות "ספר הפלטינה" מטעם התאחדות המו"לים. בשש השנים הבאות נמכרו 60,000 עותקים נוספים וביוני 2015, העניקה ההתאחדות לספר את אות "ספר היהלום" על מכירת 100,000 עותקים.

## עלילה
[ממוזער|260px|שמאל|[אבשלום פיינברג ושרה אהרנסון ממחתרת ניל"י, 1916]]
גרפולוגית צעירה בשם אלמה באך מתחקה אחר גבר שכתב ידו נשלח אליה לניתוח. על פי כתב ידו, מגלה אלמה תכונות אופי כגון חריפות שכל, רוחב אופקים ואומץ. היא מגלה אדם יצרי בעל דמיון מפותח, שפה נדירה ורגישות של אמן, גבר הממגנט אליו אנשים אך גם יודע להתבודד ולשמור סוד, ובעיקר אדם המסוגל לאהוב בעוצמות אדירות ומוכן להקריב למען אהבתו– אהבתו לאדמה, אהבתו לאישה– ולשלם על כך את המחיר עד תום. היא נחושה בדעתה לפגוש אותו פנים מול פנים.

הספר מתנהל למעשה בשני מישורי זמן מקבילים. האחד, המתרחש במדינת ישראל בת ימינו, מספר את המסע שאותו עוברת אלמה כדי לגלות את אותו גבר. השני מתאר את סיפור חייו של אבשלום פיינברג, ממייסדי ומנהיגי מחתרת ניל"י.בספר מתואר שיפוץ בית פיינברג בצורה מוחשית.

בספר משולב סיפורו של מפעל ההנצחה לאבשלום שוהם, אחיינו של אבשלום פיינברג, שנקרא על שמו וב-1970 במהלך אימון צבאי ספג פציעה קשה בראשו מרסיסי מרגמה, ואחרי סבל של ארבע שנים נפטר.

## פרסים
* **אות ספר זהב** - התאחדות הוצאות ספרים בישראל - ספטמבר 2009
* **אות ספר פלטינה** - התאחדות הוצאות ספרים בישראל - ינואר 2010
* **אות ספר יהלום** - התאחדות הוצאות ספרים בישראל - יוני 2015

## קישורים חיצוניים
* 
* אתר הבית של נאוה מקמל עתיר
* 
* 
* יואב איתיאל, אבשלום עדיין גר כאן, מגזין המושבות, 21 באוגוסט 2009
* 
* 
* 
* 

## הערות שוליים

קטגוריה:ספרות ישראלית
קטגוריה:ניל"י
קטגוריה:ספרי עיון בעברית: ביוגרפיות
קטגוריה:רומנים היסטוריים
קטגוריה:רומנים בעברית
קטגוריה:רומנים המתרחשים בישראל
קטגוריה:ספרי ריגול
קטגוריה:ארץ ישראל בתרבות ובאמנות
קטגוריה:ספרי ידיעות ספרים
אליהו יהושע גלדצהלר

הרב **אליהו יהושע גלדצהלר** (בכתיב יידי: **געלדצעהלער**; באנגלית: **Eliyahu Yehoshua Geldzahler**; כ"ג באדר ה'תרפ"ו, 9 במרץ 1926 – כ"ט באב ה'תשע"ה, 14 באוגוסט 2015) היה ראש ישיבה חסידי אמריקאי. מחבר סדרת הספרים "אמונת יהושע" על סדר זרעים, וסדרת הספרים "קדשי יהושע" על סדר קדשים.

## ביוגרפיה
נולד באנטוורפן לרב מנחם שלום גלדצהלר ולאסתר בת הנגיד ר' שלמה הכהן מסנדרלנד שבאנגליה. בילדותו למד בתלמוד תורה "יסודי התורה" בעיר הולדתו. במלחמת העולם השנייה עם פלישת הצבא הגרמני במאי 1940 לבלגיה, נמלטו בני המשפחה לעיר הנמל אוסטנדה וממנה הפליגו לצרפת. הם המשיכו במנוסתם לספרד וממנה לפורטוגל בה שהו כחצי שנה, עד שהצליחו להסדיר את הגירתם לארצות הברית. הם עלו על החוף האמריקאי בראשית ינואר 1941.

עם הגיעו לארצות הברית החל ללמוד בישיבת תורה ודעת, בה היה תלמידם של הרב ראובן גרוזובסקי, הרב שרגא פייבל מנדלוביץ' והרב גדליה שור. בשנת ה'תש"ה, 1945, נמנה עם הגרעין הראשון שכלל 18 בחורים שנשלחו לייסד את בית מדרש עליון במונסי.

בסוף שנת 1948 (כ"ב בכסלו ה'תש"ט) נישא להענא פריידל בתו של הרב אליהו אליעזר דסלר. לאחר נישואיו התגורר בוויליאמסבורג והתקרב לרבי יואל טייטלבוים מסאטמר, לפי הצעתו הקים בשנות ה-50 של המאה ה-20 את ישיבת "אור ישראל" בפורסט הילס, קווינס, ניו יורק, ועמד בראשה עד פטירתו.

בנספחים לספריו הודפסו מאמרים לתולדות רבותיו ולקורות מוסדות התורה בהם למד, נספח מיוחד עוסק בשיטת חמיו הרב דסלר, בדבר הצמצום והבדלי הגישות בין תלמידי הגאון מווילנה המתנגדים לחסידות והוגי החסידות בנושא זה. סדרת ספרים נוספת פרי עטו, היא סדרת "מועדי יהושע", על סדר מועד.

בשנת 2009 התאלמן גלדצהלר מאשתו הענא. נפטר ב-2015, בגיל 89.

## משפחתו
* בנו, הרב אליעזר, כיהן כראש ישיבת אור ישראל, נפצע אנושות בתאונת דרכים בליל כ"ב בטבת ה'תשס"ה (3 בינואר 2005) כששהה בביקור בישראל, בעת שחזר מקבר הרשב"י בהר מירון, ונפטר לאחר חודשים ספורים
* בנו, הרב משה חיים, חתנו של האדמו"ר מבוסטון, רב קהילת בית שלמה ודיין בית הדין לממונות בהר נוף
* בנו, הרב דניאל, מכהן כראש ישיבת אור ישראל בניו יורק
* חתנו, הרב דוד יהודה (לייבל) ויליגר, תלמידו של האדמו"ר מקלויזנבורג.
* חתנו, הרב שמואל דב בלוי מגבעת זאב.
* חתנו, רבי חנוך העניך טייטלבוים, האדמו"ר מסאסוב מונסי.

## קישורים חיצוניים
* געלדצעהלער, אליהו יהושע, באתר WorldCat
* 
* Monsey: Levayah of Rabbi Geldzahler of Yeshivas Ohr Yisroel, Monsey.com, August 14, 2015.
* יוחנן דן, Harav Eliyahu Yehoshua Geldzahler, zt”l, Nasi of Yeshivah Ohr Yisroel, באתר המודיע (אנגלית)

;ספריו
* 
* 
* 
* 
* 
* 
* 
* 
* 
* 
* 

קטגוריה:מהגרים מבלגיה לארצות הברית
קטגוריה:ראשי ישיבה אמריקאים
קטגוריה:ראשי ישיבה חסידים
קטגוריה:רבנים חרדים אמריקאים
קטגוריה:מחברי ספרות תורנית
קטגוריה:אמריקאים שנולדו ב-1926
קטגוריה:אמריקאים שנפטרו ב-2015
קליקה (חברה)

**קליקה** (בצרפתית: **Clique**; החלופה העברית: **כְּנָוָה**) הוא מונח מתחום המחקר סוציולוגיה המתקשר לחברה, ומשמעו קבוצה סגורה, בדרך כלל מצומצמת, ובלעדית לחבריה שהקשר המתקיים ביניהם עמוק ואינטנסיבי יותר מאשר עם אנשים אחרים באותה הסביבה. הם לרוב אינם חברותיים כלפי אנשים מבחוץ שאינם תואמים את התדמית הסטריאוטיפית של הקבוצה או כלפי אלו שאינם מחזיקים באותן המטרות, ההשקפות ו/או תחומי העניין המאפיינים את חברי הקבוצה. 

תופעה זו נפוצה בעיקר בקרב צעירים בשלב טרום ההתבגרות ובקרב מתבגרים בגיל ההתבגרות עצמו, אולם קיימת בכל שכבות הגיל; אצל מתבגרים קליקה באה לידי ביטוי בקבוצות חברתיות בבתי הספר ולעיתים מחוצה לו, כמו ספורטאים, מוזיקאים, פאנקיסטים, אימואים, גותים, פריקים, מחוננים, היפסטרים, סקייטרים ועוד, ואצל שכבות גיל אחרות בחוגים של היפים, בוהמים, פמיניסטים, טבעונים, חוגי קריאה ועוד.

## קישורים חיצוניים
* Clique, באתר Oxford dictionary 

## הערות שוליים

קטגוריה:קבוצות חברתיות
קטגוריה:סוציולוגיה
הראל טובי

[ממוזער|250x250 פיקסלים|טובי לצד הנשיא [ראובן ריבלין ורעייתו נחמה, 2017]]
**הראל טובי** (נולד ב-1976) הוא איש ציבור ישראלי שכיהן בין היתר כמנכ"ל בית הנשיא וכמנכ"ל מועצה מקומית אפרת.

## ביוגרפיה
טובי גדל בירושלים. למד בישיבה התיכונית נתיב מאיר, בישיבה התיכונית קריית ארבע, ישיבת ההסדר הר עציון ובבית מורשה בירושלים ושירת בצה"ל כאיש צוות טנק בחיל השריון. בעל תואר ראשון בחינוך, תואר שני בהיסטוריה ופילוסופיה יהודית. בוגר תואר ראשון במשפטים מהקריה האקדמית אונו ומוסמך כעורך דין.

לפני כניסתו למגזר הציבורי, עסק טובי בחינוך פורמלי ובלתי פורמלי, לימד פילוסופיה יהודית בחטיבה עליונה וריכז תוכניות של מנהיגות חברתית בבית הספר התיכון לבנות, 'נהורא' בבית שמש. כמו כן, שימש מחנך ומורה בקורס נתיב, הדריך במדרשות פרידמן, עמיעד וגשר וניהל מפגשים דתיים-חילוניים במסגרת NCSY ישראל.

ב-2002 החל לעבוד כעוזרהּ הפרלמנטרי של חברת הכנסת גילה פינקלשטיין מהמפד"ל. לאחר מכן שימש דוברם של פינקלשטיין ושל חבר הכנסת יצחק לוי. ב-2006 מונה לדוברו וליועצו המקצועי של חבר הכנסת ראובן ריבלין והיה מופקד על פעילותו הפרלמנטרית בוועדות הכנסת, על קידום יוזמות חקיקה ועל הממשק מול משרדי הממשלה. בתקופת כהונתו של ריבלין כיושב ראש הכנסת השמונה עשרה שימש כראש לשכתו וכחבר הנהלת הכנסת, במסגרת זו ניהל את הקמתו של מאגר החקיקה הלאומי של הכנסת, המנגיש לציבור הרחב את הליך החקיקה הדמוקרטי וכן מידע מעודכן ומלא על חוקי המדינה, והיה שותף בקידום יעדיה הארגוניים של הכנסת וביצירת תוכנית העבודה המוסדית שלה. בשנת 2013 עמד טובי בראש צוות הקמפיין של ריבלין לנשיאות המדינה, ועם היבחרו לנשיא מונה טובי למנכ"ל בית הנשיא.

בספטמבר 2021, מספר חודשים לאחר כניסתו של יצחק הרצוג לתפקיד הנשיא, טובי סיים את תפקידו והוחלף על ידי אייל שויקי.

טובי נשוי ואב לשישה, מתגורר בקיבוץ ראש צורים בגוש עציון.

## מנכ"ל בית הנשיא
כמנכ"ל, טובי פתח את בית הנשיא לציבור הרחב והקים בו מרכז מבקרים, התאים את המבנה הארגוני לרפורמה בשירות המדינה והקים פורום הנהלה. כמו כן, מינה טובי ועדה ציבורית אשר קבעה כללים אחידים ושקופים בנוגע למשרות האמון, ואימץ נורמות ארגוניות מקצועיות, בהן: הטמעת תוכנית עבודה ארגונית, שקיפות ותכנון אסטרטגי, ביקורת פנים, ואמות מידה מחמירות של בקרה תקציבית. 

תחת ניהולו היה בית הנשיא מהארגונים הממלכתיים הראשונים שהפיקו דו״ח גיוון תעסוקתי, כחלק מחתירה מתמשכת לגיוון וייצוג הולם בשירות המדינה. טובי קידם מגוון שיתופי פעולה עם משרדי ממשלה, נציבות שירות המדינה ורשויות מקומיות במסגרת הערכים אותם חרת נשיא המדינה על דגלו.

## קישורים חיצוניים

* 
* 
*הראל טובי באתר בית הנשיא
* הראל טובי, באתר ערוץ 7

## הערות שוליים

קטגוריה:מנכ"לי בית הנשיא
קטגוריה:עובדי הכנסת
קטגוריה:בוגרי ישיבת נתיב מאיר
קטגוריה:בוגרי ישיבת הר עציון
קטגוריה:משפטנים ישראלים
קטגוריה:בוגרי הקריה האקדמית אונו: משפטים
קטגוריה:עורכי דין ישראלים
קטגוריה:ראש צורים: אישים
קטגוריה:ישראלים שנולדו ב-1976
נקג'ימה B5N

**נקג'ימה B5N** (כינוי בעלות הברית למטוס היה **קייט** (Kate)) היה מפציץ הטורפדו העיקרי בשירות הצי הקיסרי היפני שהמריא מנושאות מטוסים במלחמת העולם השנייה, והוא לקח חלק ברוב פעולותיו המבצעיות של הצי הקיסרי.

אף על פי שעלה בביצועיו על מקביליו בקרב בעלות הברית, TBD דבסטייטור, פיירי סורדפיש, ופיירי אלבקור, הפך ה-B5N למיושן כבר ב-1941. למרות זאת, פעל המפציץ לאורך כל המלחמה, וזאת בשל עיכובים בפיתוח דגמים מתקדמים יותר. בתחילת המערכה באסיה ובאוקיינוס השקט הגיעו מפציצי הטורפדו להישגים מרשימים, בעיקר בהתקפה על פרל הארבור, בקרב ים האלמוגים, בקרב מידוויי, ובקרב איי סנטה קרוז.

## תכנון ופיתוח
את ה-B5N פיתח קצוגי נקמורה, בהתאם לדרישות הצי הקיסרי ב-1935, לבניית מפציץ טורפדו שיחליף את המפציצים המיושנים. האב טיפוס הראשון המריא ב-1937, ותוך זמן קצר נכנס לייצור המוני עבור הצי, וזכה לכינוי הרשמי **מפציץ נושאת מטוסים סוג 97**.

## היסטוריה מבצעית
הפעילות המבצעית הראשונה של מפציצי B5N הייתה במלחמת סין–יפן השנייה, במהלכה נחשפו מספר חסרונות במטוס, בעיקר המחסור במיגון עבור הצוות ועבור מכלי הדלק. הצי, שלא רצה להוסיף את משקל המיגון, הורה להגביר את מהירות המפציץ כדי שיוכל לחמוק ממטוסי קרב של האויב. דגמי ה-B5N2, שיצורם החל ב-1939, צוידו במנוע חזק יותר, וכן נערכו מספר שיפורים לגוף המטוס, אך המפציץ נותר פגיע כשהיה. 

למרות זאת, בחר הצי הקיסרי להשתמש ב-B5N2 בהתקפה על פרל הארבור, וכן בקרבות מכריעים נוספים, כגון קרב ים האלמוגים וקרב מידוויי. למפציצי טורפדו אלה מיוחסים טיבוע נושאות המטוסים האמריקניות לקסינגטון והורנט, ופגיעה ביורקטאון, שהובילה לטיבועה.

בסופו של דבר החליף הנקג'ימה B6N את ה-B5N בתור מפציץ הטורפדו של הצי הקיסרי, והאחרון עבר לשמש כמטוס אימונים וללוחמה נגד צוללות. בעת המערכה בפיליפינים ב-1944, שימשו מפציצי B5N לתקיפת הכוחות הימיים של הצי האמריקני מבסיסים יבשתיים, אך ספגו אבדות רבות, ובשנה האחרונה של המלחמה החל הצי הקיסרי להשתמש במטוסים אלה למשימות קמיקזה.

## קישורים חיצוניים


* Joao Paulo Julião Matsuura, combinedfleet.com - Nakajima B5N


קטגוריה:מטוסי קרב מתוצרת יפן
קטגוריה:כלי טיס המשרתים בנושאת מטוסים
קטגוריה:מפציצים
קטגוריה:מטוסים במלחמת העולם השנייה
קטגוריה:מטוסים יפניים במלחמת העולם השנייה
F4F ויילדקט

**[[גראמן]] F4F ויילדקט** היה מטוס קרב אמריקני שהמריא מנושאות מטוסים, והיה בשימוש הצי האמריקני והצי המלכותי הבריטי בזמן מלחמת העולם השנייה. המטוס, שבריטים השתמשו בו לראשונה באירופה, היה מטוס הקרב היעיל ביותר של הצי האמריקני ושל חיל הנחתים האמריקני במערכה באסיה ובאוקיינוס השקט בשנים 1941 ו-1942, אף על פי שיריבו, מטוס הקרב היפני A6M זירו, עלה עליו במהירות, ביכולת תמרון ובטווח טיסה. אך קשיחות מבנית וטקטיקות קרב הביאו ליחס הפלות גבוה בקרב הויילדקט. הלקחים שנלמדו מהשימוש בויילדקט יושמו בבניית F-6F הלקט, שהיה מהיר וחזק מקודמו. עם זאת, גראמן המשיכו לייצר מטוסי ויילדקט עד לסוף המלחמה.

## היסטוריה מבצעית
### הצי המלכותי הבריטי
הבריטים היו הראשונים שרכשו מטוסי ויילדקט (שנקראו בצי הבריטי **מרטלט** (Martlet)), והפעילו אותם לראשונה ביום חג המולד 1940. המרטלט המריאו מבסיס יבשתי כדי ליירט מפציץ גרמני מדגם יונקרס Ju 88 שטס מעל בסיס הצי בסקפה פלו. בספטמבר 1941 הצטרפו שישה מרטלט לנושאת המטוסים הקלה אה"מ "אודסיטי" (HMS Audacity) לליווי שיירות באוקיינוס האטלנטי, והפילו מספר מפציצי פוקה-וולף Fw 200 גרמנים. 

ההתקפה האווירית האחרונה בה השתתפו הויילדקט באירופה נערכה ב-5 במאי 1945, כנגד בסיס צוללות בנורווגיה.

### הצי האמריקני וחיל הנחתים
למרות נחיתותו לעומת יריבו היפני, ה-A6M זירו, הצליחו מטוסי הוויילדקט להחזיק מעמד בזכות המיגון הכבד ומכלי הדלק האטומים שלהם, שאיפשרו למטוס להמשיך לטוס גם לאחר שספג נזק רב. בנוסף, טייסים רבים נעזרו במכשיר הביות שהותקן על המטוס כדי לשוב לנושאות המטוסים שלהם בתנאי מזג אוויר קשים. 

מטוסי ויילדקט של הצי ושל חיל הנחתים לקחו חלק בכל הקרבות החשובים של הצי האמריקני בשנה הראשונה של המערכה באסיה ובאוקיינוס השקט, כמו קרב ים האלמוגים וקרב מידוויי, במאי וביוני 1942, בהתאמה. רק בשנת 1943 החלו להגיע מטוסי קרב שהתעלו על הזירו, כגון F-6F הלקט ו-F4U קורסייר, והחלו לתפוס את מקומו של הוויילדקט. לפיכך, כבר בראשית 1943 הפסיקה גראמן את ייצור ה-F4F, אך ג'נרל מוטורס המשיכה לספק אותו לצי ולחיל הנחתים, תוך שהיא עורכת בו מספר שינויים שהתאימו אותו לשירות בנושאות מטוסים מלוות. 

בסך הכל נבנו 7,860 מטוסי F4F ויילדקט. מטוסים אלה השמידו 1,327 מטוסי אויב, במחיר של 191 ויילדקט, והשיגו יחס הפלה של 6.9:1.

## שירות
הוויילדקט היה בשרות המדינות הבאות:
*
*
*
*
*
*

## קישורים חיצוניים


* Sherman, Stephen. Grumman F4F Wildcat, Acepilots.com
* World War Two: Naval Aviation Statistics


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מטוסי קרב מתוצרת ארצות הברית
קטגוריה:מטוסים אמריקאיים במלחמת העולם השנייה
קטגוריה:כלי טיס של הצי האמריקאי
קטגוריה:כלי טיס המשרתים בנושאת מטוסים
קטגוריה:מטוסי גראמן
לצוד על מנת להרוג

**לצוד על מנת להרוג** (באנגלית: **Hunt To Kill**) הוא סרט פעולה קנדי, בבימוי קיאוני וקסמן ובהשתתפות סטיב אוסטין, מרי אבג'רופולוס, אריק רוברטס, גיל בלוז, מייקל הוגאן, אמילי אולרופ וגארי דניאלס.

## עלילה
ג'ים רודס (אוסטין) הוא שומר גבול אמריקאי קשוח, ארבע שנים לפני קרות העלילה הנוכחית הוא הוצב בגבול טקסס, שם הוא קיבל כמתנת פרידה משותפו, לי דייוויס (רוברטס) שעון עם רצועה העשויה מחבל טיפוס אותו ניתן לפרום במקרה הצורך ולהשתמש בו. במהלך בדיקת קרוואן שנראה ריק נהרג שותפו של רודס.

בעת הנוכחית רודס וקימברלי, בתו המתבגרת המרדנית, ששם החיבה שלה הוא קים, חיים באזור כפרי הררי במונטנה.

קבוצת שודדים שודדת קזינו ברינו שבנבדה, מנהיגם, לוסון (הוגאן), בגד בהם ונמלט עם השלל, קבוצת השודדים הכוללת בחורה אחת בשם דומניקה ומונהגת על ידי בנקס (בלוז), שהיה סגנו של עוקבים אחרי לוסון והכסף בעזרת מכשיר מעקב שאחד מהם שתל אצל לוסון. הם מגיעים לאזור בו גר רודס.

קים אומרת לאביה שהיא הולכת לבית של חברה כדי לעזור לה לארוז לקראת טיול. מאוחר יותר, רודס מקבל שיחת טלפון מהשריף ווסטלייק, שאומר שקים נמצאת במשרדו אחרי שנתפסה בסחיבה מחנות. רודס נוסע למשרדו של ווסטלייק, ומוצא את חבורת השודדים שם. הם הורגים את השריף ולוקחים את רודס ואת קים כבני ערובה על מנת שיסייעו להם להתמצא באזור.

במהלך המסע בהרים, אחד השודדים, קראב, מכה את דומניקה השומרת על קים ומנסה לאנוס את קים. רודס מכה אותו, שובר כמה מעצמותיו ובנקס מחליט להרוג את קראב. בדרך הם מוצאים את אחד מעמיתיו של רודס הרוג ומזהים שלוסון פצוע. אחרי זמן קצר הם מוצאים את לוסון, שאומר להם שהוא השמיד את הכסף כשהבין שהוא כבר לא יוכל ליהנות ממנו. דומינקה המאוכזבת הורגת את לוסון.

החבורה מגלה שלוסון זרק את התיק עם הכסף למרגלות מפל ורודס מנצל את חבל הטיפוס המהווה את רצועת השעון שלו על מנת לרדת ולהביא את התיק. כשהוא חוזר עם התיק, בנקס לוקח ממנו את תיק וחותך את החבל כך שרודס נופל את כל המצוק עד המים. בנקס מאלץ את קים להוביל אותם החוצה, אחד מהחבורה, גירי, מכה את קים, דומיניקה מתערבת לטובתה וגירי מכה את דומיניקה. דומיניקה פוצעת את גירי ובנקס מחליט להמשיך בלעדיו.

רודס אמנם נחבל ונפצע אבל לא מת. הוא מצליח לטפס את המצוק, למצוא את התרמיל שלו, להבעיר מדורה ולצרוב את הפצעים. הוא מוצא את גירי, יורה בו חץ ומגלה ממנו שהקבוצה מתכננת להשלים את תוכניתו של לוסון ולעבור לקנדה. רודס הורג את גירי וממשיך במעקב. הוא מדביק את הקבוצה ונלחם נגד ג'נסן שהוא מומחה באמנויות לחימה. תוך כדי המאבק שניהם מרימים ענפים ונלחמים בעזרתם אולם רודס מצליח להחדיר ענף שבור לתוך בטנו של ג'נסן ולהרוג אותו.

רודס מחדד כמה ענפים להיות חניתות מאולתרות, הוא זורק אחת מהן על בנקס אולם זה זז והחנית הורגת את דומניקה. בנקס נשאר האחרון מהחבורה והוא עדיין אוחז בקים. בנקס מגיע למקום בו יש שלושה שוטרים קנדיים עם טרקטורונים, הוא הורג אותם, מהמם את קים, לוקח את אחד הטרקטורונים ונמלט. רודס מגיע לאותו מקום, אומר לקים לעלות על אחד הטרקטורונים ולחפש עזרה ובעצמו עולה על טרקטורון אחר ורודף אחרי בנקס. במאבק ביניהם רודס מפיל את בנקס, לוקח את התיק עם הכסף ורואה שקים, שלא יכלה לעזוב אותו, באה בעקבותיו על הטרקטורון, בנקס מתאושש ויוצא אליהם, רודס דורס אותו עם הטרקטורון, יורה עם אקדח זיקוקים בטרקטורון וגורם לפיצוץ שהורג את בנקס.

רודס וקים שמחים שהם שרדו, אבל הם יודעים שיש להם הליכה ארוכה הביתה.

## קישורים חיצוניים

קטגוריה:סרטי פעולה קנדיים
קטגוריה:סרטי 2010
צבי וולף

**צבי וולף** (נולד ב-1895 פולין – נפטר ב-7 בספטמבר 1956 חיפה) היה מראשי ארגון השומר. עסק, עם יהושע חנקין, ברכש קרקעות במסגרת תפקידו בחברת הכשרת הישוב ובהמשך בקרן קיימת לישראל.

## ביוגרפיה
וולף נולד ב-1895 בגליציה שבפולין. ב-1912 עלה ארצה והצטרף לארגון השומר ונשלח לשמור בשדות בית אלפא וחפציבה שם כונה "המוכתר" של בית אלפא. בשנים שלפני מלחמת העולם הראשונה עבד בחברת הכשרת הישוב והיה עוזרו של יהושע חנקין שעסק ברכישת אדמות בעמק יזרעאל ועמק בית שאן. ב-1920 היה מלוחמי תל חי והשתתף בקרב בו נפל יוסף טרומפלדור. לאחר מלחמת העולם הראשונה שירת כשוטר במשטרת המנדט. בשנים מאוחרות יותר עבד בקרן קיימת לישראל. עם פרוץ המרד הערבי הגדול בשנת 1936 השתלב וולף בפעילות המנגנון המודיעיני  של ש"י ושל המחלקה המדינית של הסוכנות. הוא גייס סוכנים ומודיעים לש"י בצפון הארץ ובעיקר בחיפה.

וולף נפטר בחיפה ב-1956 ונקבר בבית הקברות בעיר. לאחר הקמת בית הקברות של אנשי השומר בתל חי, הועבר לשם.

בנו, פרופ' דן וולף, כיהן כדקן הפקולטה להנדסה חקלאית בטכניון. נכדו, אמנון וולף, הוא שחקן ומדבב.

## קישורים חיצוניים
* 
* 

## הערות שוליים

קטגוריה:אנשי השומר
קטגוריה:אנשי העלייה השנייה
קטגוריה:ישראלים ילידי פולין
קטגוריה:אישים הקבורים בחלקת השומר בכפר גלעדי
קטגוריה:בית אלפא: אישים
קטגוריה:ישראלים שנולדו ב-1895
קטגוריה:ישראלים שנפטרו ב-1956
אפוקליפסה ופוסט-אפוקליפסה

[שמאל|ממוזער|250px|האפוקליפסה מתוארת גם ב[ציור, לדוגמה בציורו של  מ-1903.]]
**אפוקליפסה בדיונית** היא תת-סוגה של מדע בדיוני ואימה אשר מתארת את קץ הציוויליזציה והכחדת האנושות. אפוקליפסה זו מוצגת בדרך כלל כתוצאה מאסון שעלול להיות סיכון קיומי כגון אפוקליפסת זומבים, מלחמה גרעינית, מגפה, פלישת חייזרים, אירוע פגיעת אסטרואיד, השתלטות רובוטים, סינגולריות טכנולוגית, אירוע על-טבעי, אסכטולוגיה, שינויי אקלים קיצוניים, דלדול משאבים, קריסה אקולוגית או אסון אחר.

**פוסט-אפוקליפסה בדיונית** מתקיימת בעולם או ציוויליזציה לאחר שאסון הרס את העולם. מסגרת הזמן עשויה להיות מידית לאחר האסון, בהתמקדות בתלאות הניצולים, או בזמן מאוחר יותר, לעיתים לאחר שכבר שכחו את הציוויליזציה שהתקיימה קודם לאסון. סיפורים פוסט-אפוקליפטיים מתארים לרוב עולם עתידי שאינו טכנולוגי, או עולם שבו נותרו רק שרידי טכנולוגיה. העולם הפוסט-אפוקליפטי מתואר לרוב כדיסטופיה בה התושבים חיים בתנאי מחסור קשים ובפחד מתמיד מטרור ושודדים אלימים בעולם חרב ומזוהם.

הסוגה צברה פופולריות לאחר מלחמת העולם השנייה, כאשר האפשרות למלחמה גרעינית הגיעה לתודעת הציבור. עם זאת, רומנים אפוקליפטיים היו קיימים כבר בתחילת המאה ה-19, כאשר מרי שלי פרסמה את "".
## ראו גם
* סרט מדע בדיוני
* מדע בדיוני (ספרות)
* דיסטופיה

## קישורים חיצוניים

קטגוריה:סוגות בקולנוע
קטגוריה:תוכניות טלוויזיה לפי סוגה
קטגוריה:סיפורת ספקולטיבית
קטגוריה:מדע בדיוני
*
Honeymoon

***Honeymoon*** (בעברית: "**ירח דבש**") הוא אלבום האולפן הרביעי של הזמרת-יוצרת האמריקאית לנה דל ריי. האלבום יצא לאור ב-18 בספטמבר 2015 דרך חברת התקליטים יוניברסל מיוזיק גרופ.

## סינגלים וקידום
שיר הנושא של האלבום, "Honeymoon", פורסם ב-14 ביולי 2015 בערוץ היוטיוב של דל ריי, יחד עם קליפ קצר ומילות השיר. חודש לאחר מכן, ב-10 באוגוסט, יצא לאור השיר "High by the Beach" כסינגל הראשון מהאלבום. הווידאו קליפ לשיר פורסם שלושה ימים לאחר מכן. השיר הגיע למקום ה-51 במצעד הסינגלים של ארצות הברית בילבורד הוט 100, זאת לאחר שמגזין הבילבורד דיווח תחילה כי השיר יכנס למצעד במקום השביעי, אך מאוחר יותר התברר כי הייתה טעות בחישוב המכירות.

ב-21 באוגוסט 2015 פרסמה דל ריי את רשימת הרצועות באלבום יחד עם עטיפתו, ובנוסף הוציאה את השיר "Terrence Loves You" כסינגל שיווקי. השיר הושמע לראשונה בשירות הקו החם של דל ריי, שאת מספרו פרסמה על עטיפת האלבום, יחד עם השיר "Burnt Norton (Interlude)". שיר הנושא של האלבום, "Honeymoon", יצא לאור כסינגל השיווקי השני מהאלבום ב-7 בספטמבר באותה השנה. יום לאחר מכן פרסמה דל ריי סרטון המכיל קטעים מהשירים "Terrence Loves You", "Music to Watch Boys To", "Freak", ו-"High by the Beach". מספר ימים לאחר מכן, ב-11 בספטמבר, יצא לאור הסינגל השני מהאלבום, "Music to Watch Boys To".

## רשימת רצועות

## קישורים חיצוניים

* 
* 
*  
* 

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומים שהופקו על ידי ריק נואלס
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Linux Standard Base

ממוזער|שמאל|הלוגו של LSB

ה-**Linux Standard Base** (**LSB**) הוא פרויקט משותף של מספר הפצות לינוקס הפועלות תחת קרן לינוקס ומטרתו לתקנן את מבנה המערכות בלינוקס, כולל את היררכיית מערכת הקבצים הנמצאת בשימוש במערכת ההפעלה גנו/לינוקס. ה-LSB מתבסס על תקינת POSIX, SUS ותקנים פתוחים אחרים, אך מרחיב אותם במספר מקרים.

לפי ה-LSB:

הסמכת תאימות לתקן ה-LSB יכולה להיות מוענקת למוצר מסוים על ידי תהליך הסמכה מתאים.

תקן ה-LSB מתקנן, לדוגמה: ספריות סטנדרטיות, מספר פקודות ויישומי עזר שמרחיבים את תקן POSIX, צורתה של היררכיית מערכת הקבצים, רמות ריצה (runlevels), מערכת ההדפסה ותוספות חיוניות נוספות למנהל החלונות X.

הפקודה  זמינה במערכות רבות על מנת לקבל פרטים על גרסת ה-LSB. במקרים אחרים, ניתן להפוך את הפקודה לזמינה על ידי התקנת החבילה lsb-release.

## קישורים חיצוניים
* 
* ארכיון התקן ב-linuxfoundation.org
* ויקי LSB
* Linux Foundation's Linux Developer Network (LDN) - נועד לעזור למפתחים לבנות תוכנות תוכנות הניתנות לניוד.

קטגוריה:תקני ISO
קטגוריה:לינוקס
קרפ (להקה)

**קְרָפ** (באנגלית: **Crap - שטויות**) הייתה להקת רוק ישראלית. בין השאר התפרסמה בזכות גילם הצעיר של חבריה (22-20), אלבום הבכורה שלה "לא למכירה" ופרישת סולן הלהקה לאחר צאתו.

## פעילות הלהקה
הלהקה הוקמה ב-1986 בשם "ברבריה מסחרה" על ידי חברים שגדלו בראשון לציון: קובי נחום הסולן, אסף לוי הגיטריסט, אחיו לידור הבאסיסט ואורן ג'ורנו המתופף. "ברבריה מסחרה" הקליטה סקיצות אשר לא יצאו לאור והתפרקה ב-1987. כל אחד מחבריה פנה לדרכו. נחום גם עסק בבמאות (ב-1994 ביים קליפ בהשתתפות השחקן אביב אל-בחר לשיר "מול חלון" של היוצר אלון ולדז'י).

ב-1996 חיפש מוטי שהרבני, איש הלייבל "פוך", להקות צעירות כדי להחתים אותם בחברה. לשם כך הוקמה "ברבריה מסחרה" מחדש תחת השם "קְרָפ" (תעתיק של המילה האנגלית "Crap" שפירושה שטויות; רבים עדיין טועים לחשוב ששמה הוא קְרֶפ - שזהו אחד השמות הלועזיים לחביתית), ושלחה לשהרבני קלטת עם שלוש סקיצות (שבה השתתפה קלידנית ששמה לא פורסם), שהובילה לחתימת חוזה מסחרי עם הלייבל NMC וחוזה הפצה עם הלייבל "פוך".

תוך כדי החזרות החלו להיווצר לחנים חדשים ולאחר מכן גם מילים לאותם לחנים. התוצאה הולידה את אלבום הבכורה שנשא את השם המשעשע "לא למכירה". האלבום, הזכור בזכות עטיפתו (שעליה מצויר ליצן שהופיע גם על עטיפת תקליטי השדרים שנשלחו לרדיו בצבעים שונים פרט לשיר "שחררו את דודו"), כלל 17 שירי רוק (3 מתוכם באנגלית), רובם רועשים ועמוסים בדיסטורשן וחלקם מלודיים. את רובם כתבו קובי נחום ואסף לוי והלחינו כל חברי הלהקה. בין השירים הבולטים היו "המספר האחרון", "אזעקת שוא", "Never Rain", "גלימה ירוקה", "הכתר", "סודות", "טוב לי ככה" ושיר הנושא, אך דווקא הם (ובמיוחד שיר הנושא, שהיה השיר הראשון שהלהקה הקליטה) הושמו בצילו של השיר "שחררו את דודו" שארך כ-30 דקות. השיר החריף קורא לשחרר את "מלך הגרפיטי" הירושלמי דודו ברזני, שנידון ל-25 שנות מאסר במצרים לאחר שנתפס בטאבה כשבידו קילו חשיש. החל מדקה 3:30 ועד תום 30 הדקות של השיר נשמעת הקריאה "שחררו את דודו!". שהרבני, שכלל בחוברת המילים מאמר שכתב בזכותו של ברזני, נהג מדי פעם להוציא באותה תקופה את השיר על גבי סינגל עם תמונתו של ברזני, תוך כדי קיצוץ 27 הדקות שלאורכן חוזרת על עצמה הקריאה "שחררו את דודו!".

שבועיים לפני שיצא האלבום פרש נחום מהלהקה בגלל סכסוך "מקצועי", להגדרתו, בינו לבין שהרבני. שלושת חברי הלהקה לקחו על עצמם את תפקיד השירה ואף ערכו הופעה מוצלחת בפסטיבל צמח.

ב-2004 חזרה הלהקה והוציאה שיר חדש, "ווי הו". השיר בעל שתי המילים בלבד ("ווי הו") זכה להצלחה מתונה וכך גם הבאים אחריו, "כל כך יפה" ו"מישו מישו בא". לאחר מכן יצא האלבום המלא, "22". אלבום זה, בניגוד לקודמו, לא יצא בחברת תקליטים מסחרית והופץ דרך "פוך" בלבד. האלבום כלל 12 שירים שאת רובם כתב אסף לוי. בין השירים הבולטים באלבום פרט לסינגלים היו "צעקות", "בואי", "הכתר 2" (המשך לשיר "הכתר" שגם אותו כתב קובי נחום) ו"זבובים", שכתב המשורר חגי הופר.

לאחר יציאת האלבום, שהצלחתו לא השתוותה לזו של "לא למכירה", הלהקה התפרקה.

## דיסקוגרפיה
### אלבומים
* לא למכירה (1997, הוצאת NMC והפצת פוך)
* 22 (2004, הוצאת והפצת פוך)

### סינגלים
* סודות (1997)
* טוב לי ככה/Sea Of Love (1997)
* סיפור אחר (1997)
* אזעקת שוא (1997)
* שחררו את דודו/לא פוחדים (1997)
* כל כך יפה (2004)
* מישו מישו בא (2004)
* ווי הו (2004)

### קליפים
* טוב לי ככה (1997)
* אזעקת שוא (1997)
* Never Rain (1997)
* ווי הו (2004)
## קישורים חיצוניים

## הערות שוליים

קטגוריה:שלישיות מוזיקליות ישראליות
קטגוריה:להקות רוק ישראליות
קטגוריה:להקות שהוקמו בשנת 1986
קטגוריה:להקות שהתפרקו בשנת 2004
וולף הול

**וולף הול** (באנגלית: **Wolf Hall**) היא סדרת טלוויזיה בריטית, ששודרה לראשונה ב-BBC2 בינואר 2015. זהו עיבוד בן שישה פרקים לרומנים של הילרי מנטל, "וולף הול" ו-"הביאו את הגופות", המהווים ביוגרפיה בדיונית המתעדים את עלייתו המהירה לשלטון של תומאס קרומוול בחצר הנרי השמיני ועד מותו של סר תומאס מור, ואחריו הצלחתו של קרומוול לשחרר את המלך מנישואיו לאן בוליין.

## עלילה
בשנת 1529, כאשר הקרדינל וולסי מקבל חדשות על פיטוריו ממשרת הלורד קנצלר, עורך דינו תומאס קרומוול נזכר כיצד נפגשו הוא וולסי והאירועים שהובילו לנפילת הקרדינל.

כאשר שנת 1529 מתקרבת לסיומה, הקרדינל וולסי עובר ליורק בעוד תומאס קרומוול מנסה להשיג לו תמיכה מהמלך הנרי השמיני ואן בוליין, ותוך כדי כך זוכה בהדרגה בתמיכה לעצמו.

בשנת 1531 הציע המלך הנרי השמיני הצעת חוק אשר תהפוך אותו לראש הכנסייה באנגליה ותאפשר לו להתחתן עם אן בוליין. עם זאת, תוכניותיו נתקלות בסדרה של סיבוכים.

בשנת 1533, אן בוליין ילדה בת. ככל שהפרנויה של אן בגלל חוסר יכולתה להוליד בן גוברת, תומאס קרומוול מנסה לשכנע את סר תומאס מור לקדש את הנישואים המלכותיים.

בשנת 1535 נדחה הניסיון של המלך הנרי השמיני להיות מוכרז כראש הכנסייה באנגליה על ידי הקיסר הרומי הקדוש. בינתיים, כישלונה של אן בוליין בהולדת יורש זכר מוביל את הנרי לזרועותיה של ג'יין סימור.

מזימתו של אקסטר עודנה בעיצומה. בשנת 1536, המלך הנרי השמיני דורש שתומאס קרומוול ימצא דרך לפטור ממנו את אן בוליין - סנטימנט הנתמך על ידי אחרים המבקשים שג'יין סימור תתפוס את מקומה - מה שמוביל לסדרת טענות וגילויים.
## צוות השחקנים
רשימת השחקנים להלן:

### שחקנים ראשיים
* מארק ריילנס - תומאס קרומוול
* דמיאן לואיס - הנרי השמיני, מלך אנגליה
* קלייר פוי - אן בולין
* דייוויד רוב - תומאס בוליין
* ברנרד היל - תומאס הווארד, דוכס נורפוק
* אנטון לסר - תומאס מור
* מארק גאטיס - סטיבן גרדינר
* מתייה אמלריק - אסטאס שאפווי
* ג'ואנה ויילי - קתרין מאראגון
* ג'ונתן פרייס - תומאס וולזי
* תומאס סאנגסטר - ראלף סדלר
* טום הולנד - גרגורי קרומוול
* הארי לויד - הנרי פרסי, הרוזן השישי מנורת'מברלנד
* ג'סיקה ריין - ג'יין בוליין, "ליידי רוצ'פורד"
* ססקיה ריבס - ג'והנה ויליאמסון
* צ'ריטי וייקפילד - מרי בוליין

### שחקני משנה
* ג'וס פורטר - ריצ'רד קרומוול
* אמה הידלסטון - מג מור
* ג'ונתן אריס - ג'יימס ביינהם
* נטשה ליטל - ליז קרומוול
* אד ספלירס - אדוארד סימור, דוכס סומרסט
* קייט פיליפס - ג'יין סימור
* אדוארד הולקרופט - ג'ורג' בוליין
* האנה סטיל - מרי שלטון
* ריצ'רד דיליין - צ'ארלס ברנדון, דוכס סאפוק הראשון
* פלורנס בל - הלן באר
* איאן בצ'לור - תומאס סימור
* פול קלייטון - ויליאם קינגסטון
* ג'ק לאודן - תומאס וייאט
* פליקס סקוט - פרנסיס בריאן
* לוק רוברטס - הנרי נוריס
* אלסטר מקנזי - ויליאם בררטון
* מקס פאולר - מארק סמיטון
* רוברט וילפורט - ג'ורג' קבנדיש
* טום פורבס - ויליאם סטאפורד
* איימי-פיון אדוארדס - אליזבת ברטון
* בריאן דיק - ריצ'רד ריץ'
* לוסי ראסל - ליידי שלטון
* קרי אינגרם - אליס ויליאמסון
* אנצו צ'ילנטי - אנטוניו בונוויסי
* מוניקה דולן - אליס מור

## פרסים ומועמדויות

## קישורים חיצוניים

* 

* "וולף הול" באתר ה-BBC
* הסדרה "וולף הול" באתר של הילרי מנטל
* 
* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:בית טיודור
קטגוריה:הנרי השמיני בתרבות
קטגוריה:סדרות דרמה בריטיות
קטגוריה:סדרות דרמה היסטוריות
קטגוריה:אן בולין בתרבות